2Ke re: Boloka taelo ya morena ka baka la kano eo o e entseng pela Modimo. 3O se ke wa phaka wa tloha pela hae, o se ke wa tiisetsa nthong e mpe, hobane o etsa hohle ho mo kgahlisang; 4etswe lentswe la morena le le matla, mme ke mang ya tla re ho yena: O etsang? 5Ya bolokang taelo a ke ke a bona tsietsi; mme pelo ya ya bohlale e tla tseba nako le kahlolo. 6Hobane nako le kahlolo ya tsohle e tla ba teng. Empa bosoto ba motho bo boholo tabeng ya hobane 7ha a tsebe le hanyenyane se tla etsahala; hobane ya tla mmolella se tla hlaha, ke ha e le mang na? 8Motho ha a na matla a ho busa moya hore a o thibele; ho jwalo, ha a na ho laola letsatsi la lefu, ha ho kamoo ho ka phonyohuwang ntweng eo kateng, le bolotsana ha bo na ho lwela ba bo etsang.